b"\n_START_ARTICLE_\nSarah Wright\n_START_SECTION_\nZgodnje \xc5\xbeivljenje in kariera fotomodela\n_START_PARAGRAPH_\nSarah Fay Wright se je rodila 28. septembra 1983 v Louisvillu, Kentucky, Zdru\xc5\xbeene dr\xc5\xbeave Amerike. Pri \xc5\xa1tirinajstih letih je postala fotomodel. Preboj v svetu mode je do\xc5\xbeivela, ko je bila odkrita na tekmovanju Mossimo leta 1999 pri \xc5\xa1estnajstih letih. Hodila je na \xc5\xa1oli LeGrande Elementary in Hart County High School.\n_START_SECTION_\nIgralska kariera\n_START_PARAGRAPH_\nSarah Wright je svojo igralsko kariero za\xc4\x8dela leta 2004 v televizijski seriji Peter\xc4\x8dki (v njej je igrala do leta 2005), kjer je dobila vlogo Paige. S to serijo je tudi zelo zaslovela._NEWLINE_Leta 2005 je igrala v serijah Glavca in Na kraju zlo\xc4\x8dina: Miami, leta 2006 v filmu All You've Got in televizijskih serijah The Loop ter Sedma nebesa (do leta 2007), leta 2007 pa v filmu X's & O's._NEWLINE_Leta 2008 smo jo videli v seriji Mad Men in filmih Surfer, Dude ter Hi\xc5\xa1na zaj\xc4\x8dica (kot Ashley).\n_START_SECTION_\nOsebno \xc5\xbeivljenje\n_START_PARAGRAPH_\nSarah Wright je najstarej\xc5\xa1i otrok zobotehnice Debbie in pridigarja Roberta Wrighta. Ima mlaj\xc5\xa1ega brata Samuela, ki je po poklicu marinec. Leta 2005 se je pri dvaindvajsetih letih poro\xc4\x8dila z A.J.-jem Masonom, vendar se zakon ni obnesel: \xc4\x8dez eno leto (torej leta 2006) sta se lo\xc4\x8dila."